cyanic-selkie/wikianc huggingface dataset:
Ծիր Կաթինի առաջացումը (նկար, Տինտորետտո)
«Ծիր Կաթինի առաջացումը» կտավը համարվում է Տինտորետտոյի լավագույն աշխատանքը, որտեղ ներկայացված է դիցաբանական պատմությունը։ Նկարը լցված է շարժմամբ, խոսուն է և հյութեղ, արտահայտիչ է արված ամեն ինչը։ Այս ամենից դիտողի մոտ առաջանում է այն զգացումը, թե ինչպես է եղել Ծիր Կաթինի առաջացման ամբողջ ընթացքը ։
Սյուժե
Նկարի ստեղծման համար Տինտորետտոն սյուժեն վերցրեց հունական դիցաբանությունից։
Զևսը ցանկանում էր. որպեսզի իր որդուն՝ Հերակլեսին, դարձնի անմահ։ Վերջինս ծնվել էր երկրային կնոջից։ Այդ պատճառով Զևն իր կնոջը՝ աստվածուհի Հերային, պարուրեց քնով։ Հերան ընկղմվեց քնի մեջ։ Զևսը նորածին Հերակլեսին բերեց Հերայի կրծքի մոտ, որպեսզի նա աստվածային կաթը խմի, որը տալիս էր անմահություն։ Հերակլեսն արդեն այդ տարիքում աչքի էր ընկնում անասելի ուժով։ Նա սկսեց այնպիսի եռանդուն կերպով ծծել կաթը, որ ցավ պատճառեց Հերային։ Այդ ցավից արթնացավ աստվածուհին և հրեց մի կողմ նորածնին։ Անմահական կաթի շիթերը ցիրուցան եղան։ Երկինք ցայտած կաթիլները վերածվեցին աստղերի և առաջացավ Ծիր Կաթինը։ Իսկ այն կաթիլները, որոնք ընկան ներքև՝ Երկիր, վերածվեցին ձյունաթույր շուշանների։
Արտաքին հղումներ
Կատեգորիա:1575 նկարներ Կատեգորիա:Տինտորետտոյի նկարներ Կատեգորիա:Լոնդոնի ազգային պատկերասրահի նկարներ Կատեգորիա:Դիցաբանություն Կատեգորիա:Իտալիայի արվեստ Կատեգորիա:Մերկ կանանց պատկերով նկարներ
Նորվեգիայի դրոշ
Նորվեգիայի դրոշը (նորվեգերեն՝ Det norske flagget) իրենից ներկայացնում է կարմիր գույնի ուղղանկյուն պաստառ կապույտ գույնի սկանդինավյան խաչով, լայնքի և երկայնքի 8։11 հարաբերակցությամբ։
Կատեգորիա:Նորվեգիայի պետական խորհրդանիշեր Կատեգորիա:1821 դրոշներ Կատեգորիա:Ազգային դրոշներ
Դայո Ուպամեկանո
Դայո Ուպամեկանո (Dayot Upamecano, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս ՌԲ Լայպցիգի կազմում։ Խաղում է կենտրոնական պաշտպանի դիրքում ։
Ռեդ Բուլ Զալցբուրգ
Ուպամեկանոն Վալանսյենի ակադեմիայի սան է։ 2015 թվականի հուլիսին տեղափոխվել է ավստրիական Ռեդ Բուլ Զալցբուրգ 2․2 միլիոն եվրոյի դիմաց ։ Իր պրոֆեսիոնալ դեբյուտը Լիֆերինգի՝ Ռեդ Բուլ Զալցբուրգի ֆարմ ակումբի կազմում նշեց 2015 թվականի հուլիսի 31-ին՝ Սանկտ Պյոլտենի դեմ խաղում ։ Լիֆերինգի կազմում Ուպամեկանոն անցկացրեց 16 հանդիպում։ 2016 թվականի մարտի 19-ին՝ Մատերսբուրգի դեմ խաղում ֆրանսիացին նշեց իր դեբյուտը Ավստրիայի Բունդեսլիգայում։
ՌԲ Լայպցիգ
2017 թվականի հունվարի 13-ին Ուպամեկանոն 4․5 տարվա պայմանագիր կնքեց ՌԲ Լայպցիգի հետ ։ Ակումբը նրա համար վճարեց 10 միլիոն եվրո։ Իր դեբյուտը Լայպցիգի կազմում նշեց փետրվարի 4-ին՝ Բորուսիա Դորտմունդի դեմ խաղում։ Իր առաջին գոլը գերմանական ակումբի կազմում խփեց 2018 թվականի փետրվարի 9-ին՝ Աուգսբուրգի դեմ խաղում։
Միջազգային կարիերա
Ֆրանսիայի մինչև 16 տարեկանների հավաքականի հետ Ուպամեկանոն մասնակցեց 2014 թվականի Էգեյան գավաթին և նվաճեց բրոնզե մեդալ ։ Նա մասնակցեց իր թիմի 4 խաղերից 3-ին և ճանաչվեց մրցաշարի լավագույն պաշտպան։ Ֆրանսիայի մինչև 17 տարեկանների հավաքականի կազմում իր դեբյուտը նշեց 2014 թվականի հոկտեմբերի 27-ին՝ Կիպրոսի դեմ խաղում։ Ֆրանսիայի մինչև 17 տարեկանների հավաքականների կազմում Ուպամեկանոն հաղթեց 2015 թվականի Եվրոպայի առաջնությունը՝ մասնակցելով իր թիմի բոլոր 6 խաղերին և ընդգրկվելով մրցաշարի խորհրդանշական հավաքականում ։ Ֆրանսիայի մինչև 18 տարեկանների հավաքականի կազմում իր դեբյուտը նշեց 2015 թվականի սեպտեմբերի 4-ին՝ ԱՄՆ-ի դեմ խաղում ։
Ակումբային վիճակագրություն
2018 թվականի փետրվարի 23-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆրանսիացի ֆուտբոլիստներ Կատեգորիա:Լիֆերինգի ֆուտբոլիստներ Կատեգորիա:Ռեդ Բուլ Զալցբուրգի ֆուտբոլիստներ Կատեգորիա:ՌԲ Լայպցիգի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Բավարիա Մյունխենի ֆուտբոլիստներ
Ասպավերակ
Ասպավերակ, գյուղ Արևմտյան Հայաստանում, Էրզրումի վիլայեթի Երզնկայի գավառակում ։ Գտնվում էր Երզնկա քաղաքից հյուսիս-արևելք, Փյուլք գետի աջ կողմում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Տեյիրմեն-Տերե
Տեյիրմեն-Տերե, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Մարուսենկովո (գյուղ, Լեբեդինի շրջան)
2001 թվականի տվյալներով Մարուսենկովո գյուղում բնակվում էր 11 մարդ։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Ռոսոխովատոե (գյուղ, Իզյումի շրջան)
Ռոսոխովատոե (Розсохувате), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Ռոսոխովատոե գյուղում բնակվում էր 115 մարդ։ Բնակավայրը զբաղեցնում է 0,372 կմ² տարածք։ Բնակչության խտությունը կազմում էր 309,14 մարդ/կմ²։
Ինդիանա Ջոնս։ Կորուսյալ տապանը որոնելիս
«Կորուսյալ տապանը որոնելիս» (Raiders of the Lost Ark), ինչպես նաև ավելի հայտնի որպես «Ինդիանա Ջոնս։ Կորուսյալ տապանը որոնելիս» (Indiana Jones and the Raiders of the Lost Ark), արկածային ֆիլմ՝ նկարահանված 1981 թ.-ին ռեժիսոր Սթիվեն Սփիլբերգի կողմից։ Համարվում է հնագետ և արկածների սիրահար Ինդիանա Ջոնսի մասին պատմող առաջին արկածային ֆիլմաշարը։ Երեխաներին խորհուրդ է դիտվում ֆիլմը դիտել ծնողների հետ միասին։ Այս ֆիլմը կինոքննադատները բազմիցս այն համարել են լավագույն արկածային ֆիլմը։
Ֆիլմը պատմում է այն մասին, թե ինչպես Ջոնսը՝ կատարելով ԱՄՆ-ի ռազմական հետախուզության պատվերը, ուղրորվում է առեղծվածային Պատվիրանների տապանը որոնելու։ Առաքելությունն իրագործելու համար նրան օգնության են հասնում հին ընկերը՝ Սալախը և նախկին ընկերուհին՝ Մերիոն Ռեյվենվուդը։ Ջոնսը պետք է տապանը ձեռք բերի նախքան նացիստների ձեռքն ընկնելը, որոնց ղեկավարում է ֆրանսիացի հնագետ Ռենե Բելոկը։
Նկարահանվել են ֆիլմի շարունակությունները՝ «Ինդիանա Ջոնսը և ճակատագրի տաճարը», «Ինդիանա Ջոնսը և խաչակրաց վերջին արշավանքը», «Ինդիանա Ջոնսը և բյուրեղապակյա գանգերի թագավորությունը» ֆիլմերը, ինչպես նաև «Երիտասարդ Ինդիանա Ջոնսի քրոնիկները» սերիալը։ Մոտ ապագայում Սթիվեն Սփիլբերգն ու Ջորջ Լուկասը պլանավորում են թողարկել ֆիլմի 5-րդ մասը, որում կրկին Ինդիանային մարմնավորելու է Հարիսոն Ֆորդը։
Ֆիլմի սյուժեի և գլխավոր հերոսի նախատիպ է հանդիսացել գերմանացի հնագետ և գրող, մայոր Օտո Ռանը, որը որոնում էր Սուրբ Գրաալը։ Բայց այս մասին Սփիլբերգն ու Լուկասը ոչ մի տեղ չեն հիշատակում։ Կան դրվագներ, որոնք նույնիսկ փոխ են առնվել Օտոյի կյանքից՝ օրինակ երբ Ջոնսը միանգամից կրակում է իր վրա թուր թափահարող մարտիկի վրա։ Օտոն ևս վախենում էր օձերից ճիշտ Ջոնսի նման։
Բրիտանական 4-րդ ալիքի պատվերով Ռիչարդ Սթենլին պետք է նկարահաներ իրական փաստերով ֆիլմ, որի վրա հիմնված էր «Կորուսյալ տապանը որոնելիս» ֆիլմը և արդյունքում նկարահանվեց Օտո Ռանի իրական կյանքի պատմությունը և այն մասին, թե ինչպես էր նա որոնում Սուրբ Գրաալը։
«Ինդիանա Ջոնս։ Կորուսյալ տապանը որոնելիս» ֆիլմը հաճախ համարվում է բոլոր ժամանակների լավագույն ֆիլմերից մեկը` ինչպես արկածային ժանրում, այնպես էլ ընդհանուր առմամբ ։ Ֆիլմը 2008 թվականին «Empire» ամսագրրի բոլոր ժամանակների 500 լավագույն ֆիլմերը ցուցակում զբաղեցնում էր երկրորդ հորիզոնականը ։
Սյուժե
Ջոնսը վերադառնում է իր դասախոսություններին, որը նա վարում էր Մարշալ քոլեջում։ Այնտեղ հա զրույց է ունենում երկու ռամական հետախույզների հետ։ Զինվորականները տեղեկացնում են, որ նացիստները որոնում են Աբներ Ռավենվուդին, որը Չիկագոյի համալսարանում դասավանդել է Ինդիանային։ Նացիստներին հայտնի է, որ Ռավենվուդը Եգիպտոսի Թանիս քաղաքի առաջատար էքսպերտներից է և նրա մոտ է գտնվում Ռա աստծո գավազանի ծայրակալը։ Ջոնսը հանգում է այն մտքին, որ նացիստները որոնում են Պատվիրանների տապանը։ Նացիստները հավատում էին, որ եթե նրանք ձեռք բերեն տապանը, ապա նրանց բանակը կդառնա անպարտ։ Ռայի ծայրակալը բանալի է հանդիսանում Հոգիների ջրհորը գտնելու համար, որի գաղտնի խցում թաղված է տապանը։
Արտաքին հղումներ
Կատեգորիա:Ամերիկյան մարտաֆիլմեր Կատեգորիա:Ամերիկյան արկածային ֆիլմեր Կատեգորիա:1981 ֆիլմեր Կատեգորիա:Սթիվեն Սփիլբերգի ֆիլմեր Կատեգորիա:Անգլերեն ֆիլմեր Կատեգորիա:Paramount Pictures ֆիլմեր Կատեգորիա:IMAX ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Անգլիայում նկարահանված ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Ամերիկյան ֆիլմեր Կատեգորիա:20-րդ դարի ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Ամերիկյան ֆենտեզի ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ամերիկյան ֆանտաստիկ ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Ամերիկյան ֆենտեզի արկածային ֆիլմեր
Խորհրդային շրջանի հայկական կերպարվեստ
Խորհրդային շրջանի հայկական կերպարվեստ, Խորհրդային դպրոցի կազմավորում Հայկական կերպարվեստի նոր՝ Խորհրդային դպրոցի կազմավորումը հիմնականում ընթացել է ամբողջ խորհրդային երկրի գաղափարագեղարվեստական խնդիրների լուծման ոլորտում։ Ըստ ժամանակաշրջանի առանձնահատկությունների, աստիճանաբար որոշվել են կերպարվեստի տեսական և գործնական խնդիրները։
Նորովի ստեղծագործելու նշանաբանն էր՝ համապատասխան պլաստիկ կերպարների միջոցով արտացոլել ժամանակը։ Ստեղծագործողները ձգտում էին այնպիսի նորատիպ արվեստի, որն ընդունակ էր գործուն երկխոսության մեջ մտնելու հեղափոխության շնորհիվ կուլտուրական շինարարության մեջ ներգրավված ժողովուրդների լայն զանգվածների հետ։ Հայաստանում առաջացած իրադրությունը յուրահատուկ էր ստեղծագործական դպրոցների և ուղղությունների բազմազանությամբ, ազգային-ավանդականը նոր արվեստի հիմք ընդունելու ձգտումով։
Հայկական սովետական արվեստի դպրոցի կազմավորման հարցում որոշակի դեր է խաղացել մինչև հեղափոխությունը հայրենիքից դուրս ստեղծագործող վարպետների՝ Մ․ Սարյանի, Ա․ Աղաջանյանի, Դ․ Դյուրջյանի, Հ․ Կոջոյանի, այնուհետև՝ Փ․ Թերլեմեզյանի, Ա․ Սարգսյանի, Ս․ Ստեփանյանի, Ա․ Ուրարտուի Հայաստանում հիմնավորվելը։
Կերպարվեստի զարգացումը Հայաստանում
Արվեստի գործում զարգացման հիմք են հանդիսացել Երևանում 1921 թվականին գեղարվեստական ուսումնարանի (1938 թվականից՝ Փ․ Թերլեմեզյանի անվան), պետական․ թանգարանի (1947 թվականից՝ Հայաստանի պետական պատկերասրահ) հիմնադրումը՝ մի շարք այլ կազմակերպական միջոցառումների հետ։ 1923 թվականին Երևանում կազմակերպվել է Կերպարվեստի աշխատողների ընկերություն, որի առաջին ցուցահանդեսը (1924 թվականին) ներկայացրել է նաև թիֆլիսաբնակ հայ վարպետների (Ե․ Թադևոսյան, Դ․ Բաշինջաղյան և ուրիշների) ստեղծագործությունները։
Ընկերության կազմից առանձնացած նկարիչների մի խումբ 1927 թվականին կազմակերպել է Հեղափոխական Ռուսաստանի նկարիչների միավորման AXPP հայկական մասնաճյուղը, որի խնդիրն էր ժողովրդի նորակերպ կյանքի պատկերումը։ Սակայն նրա առաջին Փորձերը չբերեցին խոր կերպարային լուծումների։ 1920-1930-ական թվականների սկզբին գեղանկարչության հիմնական զարգացումն ընթացել է բնանկարի, դիմանկարի, նատյուրմորտի ավանդական ժանրերում։
Կերպարվեստի նոր դպրոցի կազմավորում
Կերպարվեստի նոր դպրոցի կազմավորման հարցում բացառիկ է Մ․ Սարյանի դերը։ Նրա բնանկարներում մարմնավորված է հայրենիքի հզոր և գունեղ կերպարը, որը մարդկանց գիտակցության մեջ տարիների ընթացքում նույնացել է իրական Հայաստանին՝ դառնալով նրա յուրօրինակ խորհըրդանիշը։ Սարյանի ստեղծագործությանը բնորոշ մոնումենտալությունը, ընդհանրացվածությունը, վառ դեկորատիվությունը, ոչ միայն Հայաստանի գեղանկարչությունը կապում էին 20-րդ դարի համաշխարհային գեղանկարչության հիմնական ուղղվածությանը, այլև համապատասխանում էին ժողովրդի արվեստին հատուկ գեղեցիկի հասկացողության չափանիշներին։
Ազգային գեղանկարչության դպրոցի հիմնական գծերը մեծապես պայմանավորվել են ժողովրդի ստեղծագործության հետ ունեցած արմատական կապով։ Բազմաթիվ հայ նկարիչների ներհատուկ է հավատարմությունը հայրենի բնության ռիթմերին և գույներին, նրա գեղեցկությունը ժողովրդի երաժշտությանը, պոեզիային հոգեհարազատ կերպարներով մարմնավորելու կարողությունը, կենցաղային իրերը զարդարելու արվեստը։
Սկզբնական ժամանակաշրջանի առավել բնորոշ գործը՝ Սարյանի «Հայաստան» պաննոն (ստեղծվել է 1923 թվականին, որպես Հայկական դրամատիկական թատրոնի վարագույր), բնապատկերում իմի բերելով ճարտարապետական հուշարձաններ, մարդկանց գործողություններ, նատյուրմորտի տարրեր, դիտողին առաջադրում է սկզբունքային նոր մոտեցում կերպարվեստին։ Սարյանի 20-րդ դարի սկզբի և 1920-ական թվականների ստեղծագործական փորձին Հ․ Բեշիշյան․ գորգ «Երևան» (էսքիզը՝ ըստ ավանդական «Վիշապագորգի, 1930, Հայաստանի ազգագրության պետետական թանգարան, Սարդարապատ)։
Կատեգորիա:Հայկական կերպարվեստ
Բուդիշչե (գյուղ, Ռոսլավլսկի շրջան)
Բուդիշչե (Будище), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Ալտու Պարանիբա Պիաուիենսիի գավառ
Ալտու Պարանիբա Պիաուիենսիի գավառ (Microrregião do Alto Parnaíba Piauiense), գավառ Բրազիլիայի Պիաուի նահանգում։ Մտնում է Պիաուի նահանգի հարավարևմտյան մարզի մեջ։ Բնակչությունը կազմում է 39 309 մարդ՝ 2006 թվականի տվյալներով։ Զբաղեցնում է 25 525,453 կմ² տարածք։ Բնակչության խտությունը՝ 1,5 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Պիաուի նահանգի գավառներ
Մատթեոս Զարիֆյան
Մատթեոս Զարիֆյան, հայ բանաստեղծ, արևմտահայ պոեզիայի վերջին ներկայացուցիչը։
Կենսագրություն
Ծնվել է 1894 թ. Կ.Պոլսի Կետիկ Փաշա թաղամասում։ Մանկությունն ու պատանեկությունն անցել են Կ.Պոլսի Սկյուտար թաղամասում։ Կրթությունն ստացել Իճատիեի դպրոցում, Պարտիզակի Ռոբերտ քոլեջում և Կ. Պոլսի Պերպերյան վարժարանում, որն ավարտել է 1913 թվականին՝ Պսակավոր Արվեստից տիտղոսով։ 1914 թվականին որպես անգլերենի և մարմնամարզության ուսուցիչ աշխատել է Ադանա քաղաքի հայկական դպրոցում։ Հիվանդության պատճառով 1914 թվականին անցել է Լիբանան, ապա վերադառնալով՝ զորակոչվել թուրքական բանակ։ Ենթասպաների դպրոցում սովորելիս անհաշտության և ընդդիմության համար ռազմական ատյանը նրան դատապարտել է աքսորի։ Ազդեցիկ միջամտությունների շնորհիվ դատապարտվել է երկարատև կալանավորման։ Մի քանի ամիս հետո բարեկամների միջոցով ազատվել է բանտից և զինվորական հիվանդանոցում ծառայել՝ որպես հիվանդապահ։ Զինադադարից հետո, որպես անգլիական բանակի թարգմանիչ մեկնել է գավառները՝ մասնակցելու հայության բեկորների հավաքման գործին։ 1919-1921 թթ. աշխատել է Կ.Պոլսի Պերպերյան վարժարանում՝ որպես անգլերենի և մարմնակրթանքի ուսուցիչ։ Թոքերում բուն դրած ախտը գնալով խորացել է և նրան գամել անկողնուն։ 1924 թ. Կ.Պոլսում մահացել է 30 տարեկանում։
Գրական գործունեություն
Մատթեոս Զարիֆյանի առաջին բանաստեղծությունները մամուլում տպագրվել են զինադադարից հետո։ Պարբերական մամուլում տպագրել է բազմաթիվ բանաստեղծություններ։ 1921 թվականին Կ. Պոլսում լույս է տեսել նրա բանաստեղծությունների առաջին ժողովածուն՝ «Տրտմության և խաղաղության երգեր»։ 1922 թվականին լույս է տեսել նրա «Կյանքի և մահվան երգեր» նոր ժողովածուն։ 1956 թվականին Բեյրութում բանաստեղծ Վահե Վահյանի խմբագրությամբ լույս է տեսել բանաստեղծի ամբողջական երկերի ստվար ժողովածուն, որը պարունակում է հեղինակի ոչ միայն տպագրված ու անտիպ բանաստեղծությունները, այլև «Օրագրության էջերը», նամակները, արձակի փորձերը։ 1963 թվականին Երևանում լույս է տեսել Մատթեոս Զարիֆյանի հատընտիրը, 1981 թվականին այն վերահրատրակվել է ։
Արտաքին հղումներ
Կատեգորիա:Թուրքահայ բանաստեղծներ Կատեգորիա:Արևմտահայ բանաստեղծներ
Ինգվիլեր
Ինգվիլեր (Ingwiller), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 4060 մարդ, բնակչության խտությունը` 224.93 մարդ/կմ²։ Բնակավայրը զբաղեցնում է 18.05 կմ² տարածք։
Աշխարհագրություն
Գտնվում է Փարիզ քաղաքից 380 կմ արևելք, Ստրասբուրգ քաղաքից` 38 կմ հյուսիս-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 2576 աշխատունակ (15-64 տարեկան) բնակիչ, որոնցից ակտիվ էին 1859-ը, իսկ ոչ ակտիվները` 717։ Ակտիվության ցուցանիշը կազմում է 72,2 %։ 1859 աշխատունակ մարդկանցից աշխատել է 1615 անձ (867 տղամարդ և 748 կին)։ Գործազուրկ են եղել 244 անձ (122 տղամարդ և 122 կին)։ 717 անաշխատունակներից 162-ը եղել են աշակերտներ կամ ուսանողներ, 280-ը` թոշակառուներ, իսկ 275-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռուբեն Բուդաղով
Ռուբեն Ալեքսանդրի Բուդաղով, հայազգի ռուս լեզվաբան։ ԽՍՀՄ ԳԱ (1970, 1991 թվականից՝ ՌԳԱ) թղթակից անդամ։ Լենինգրադի (1947) և Մոսկվայի (1952) համալսարանների պրոֆեսոր։
Կենսագրություն
Ռուբեն Բուդաղովը ծնվել է 1910 թվականի օգոստոսի 23-ին (5. 9), Դոնի Ռոստով քաղաքում։ 1933 թվականին ավարտել է Ռոստովի մանկավարժական ինստիտուտը։ Ուսումնասիրությունները (ռուսերեն) վերաբերում են ռոմանական լեզուների պատմությանը և կառուցվածքի հետազոտմանը, ընդհանուր լեզվաբանության հարցերի լուսաբանմանը («Ֆրանսիական քաղաքական տերմինաբանության զարգացումը», 1940 թվական, «Ռումիներենի շարահյուսության ուրվագծեր», 1958 թվական, «Ռոմանական գրական լեզուների ուսումնասիրման պրոբլեմներ», 1961 թվական, «Լեզվի գիտության ներածություն», 2-րդ հրատարակչություն՝ 1965 թվական, «19-20-րդ դարերի լեզվաբանների դիմանկարներ», 1988 թվական, «Լեզուն ու խոսքը մարդու մտահորիզոնում», 2000 և այլն)։ Բ. լեզվաբանական կոնկրետ նյութը քննում է լեզվի և հասարակության պատմական զարգացման կապի մեջ («Բառորի պատմությունը հասարակության պատմության մեջ», 1971 թվական, «Մարդը և նրա լեզուն», 6-րդ հրատարակչություն՝ 1976) :
Գրականություն
Կատեգորիա:Հայ լեզվաբաններ Կատեգորիա:Հայ պրոֆեսորներ Կատեգորիա:Բանասիրական գիտությունների դոկտորներ Կատեգորիա:ԽՍՀՄ ԳԱ թղթակից անդամներ Կատեգորիա:Խորհրդային լեզվաբաններ Կատեգորիա:Ռուս լեզվաբաններ Կատեգորիա:Ռուսաստանի ԳԱ թղթակից անդամներ
Ֆեռալի ամրոց
Ֆեռալի ամրոց (Castillo del Ferral), գտնվում է Իսպանիայի Խաեն պրովինցիայի Սանտա Ելենա գավառի Սիեռա Մորենա բնակավայրի Լա Լոսա նավահանգստի մոտ՝ Անդալուզիա տարածաշրջանի և Լա Մանշի միջև: Նրա անվան ծագումնաբանությունը տարբեր արաբական քրոնիկներում Հիսն ել Իքաբ է: 1949 թվականի ապրիլի 22-ի հրամանով Ֆեռալի ամրոցը ստացավ հատուկ պահպանվող հուշարձանի կարգավիճակ:
Պատմություն
Նույնիսկ հին ժամանակներում շատ էին խառնում Ֆեռալի ամրոցն ու Լաս Նավաս դե Տոլոսայի ամրոցը իրար հետ, սակայն խոսվում է երկու տարբեր ամրոցների մասին : Այս խառնաշփոթը կարող է պայմանավորված լինել Թուլուզի ջրային հովտում տեղի ունեցած ճակատամարտի հանգամանքով: Ֆեռալ ամրոցը պաշտպանող ալմոադեցիները լքեցին ամրոցը քրիստոնյաների առաջխաղացման ժամանակ: Առաջին հիշատակությունը ամրոցի վերաբերյալ թվագրվում է 1169 թվականով, երբ Կալատրավա Միաբանությունը (Orden de Calatrava) գրավում է ամրոցը, սակայն մուսուլմանները հետ են վերադարձնում այն:
Նկարագրություն
Ամրոցի արևմտյան և հարավարևմտյան հատվածում դեռ պահպանվել են պատերի և աշտարակների մնացորդներ: Կենտրոնական հիմքը պատրաստված է եղել կրաքարից և ավազից, իսկ լայնությունը 1.65 մ է: Երևում են նաև պահեստների հետքերը: Որոշ հեղինակներ թվագրում են ամրոցի ամենահին հատվածը ալմոադների տիրապետության ժամանակին :
Արտաքին հղումներ
Կատեգորիա:Անդալուսիայի ամրոցներ
Մավլյուտովո (գյուղ, Միշկինսկի շրջան)
Մավլյուտովո (Мавлютово, Мәүлит), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միշկինսկի շրջանի բնակավայրեր
(3222) Լիլեր
(3222) Լիլեր (Liller), աստերոիդ աստերոիդների հիմնական գոտում։ Հայտնաբերվել է 1983 թվականի հուլիսի 10-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 3,094647 ա. մ., առավելագույնը մոտենում է 2,9097 ա. մ. հեռավորության վրա և հեռանում 3,2796 ա. մ. ։ Արեգակի շուրջ մեկ ամբողջական պտույտ է կատարում 1988,45 երկրային օրվա ընթացքում, իր ուղեծրով շարժվելով միջինում 0,181045 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,95° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Animals (երգ, Maroon 5)
«Animals», ամերիկյան Maroon 5 փոփ ռոք խմբի երգն է։ Այն թողարկվել է 2014 թվականի օգոստոսի 25-ին՝ որպես խմբի «V» կոչվող հինգերորդ ստուդիական ալբոմի երկրորդ սինգլ ։ Երգը գրվել է Ադամ Լևինի, Բենի Բլանկոյի և Shellback-ի կողմից, վերջինս նաև երգի պրոդյուսերն է։
Նախապատմություն և սյուժե
2014 թվականի օգոստոսի 22-ին խմբի VEVO ալիքում տեղադրվեց երգի բառերով հոլովակը (Lyric Video), իսկ մի քանի օր հետո խումբը սկսեց նկարահանել պաշտոնական տեսահոլովակը ։ Սեպտեմբերի 2-ին Լևինը իր Ինստագրամի էջում տեղադրեց լուսանկար, որում պատկերված են ինքն ու Բեհատի Փրինսլուն՝ արյունով շաղախված ։ Սեպտեմբերի 29-ին տեսահոլովակը ներկայացվեց խմբի VEVO ալիքում ։ Տեսահոլովակում նկարահանվել է Լևինի կինը՝ Փրինսլուն ։ Տեսահոլովակի ռեժիսորը Սեմյուել Բայերն է, ով նախկինում նաև եղել է Maroon 5-ի «Payphone» երգի տեսահոլովակի ռեժիսորը ։
Տեսահոլովակի սկզբում Փրինսլուն մտնում է սպանդանոց, որտեղ Լևինը աշխատում է որպես վաճառող։ Փինսլուն այնտեղից գնում է միս և հեռանում է։ Լևինը սկսում է հետևել նրան փողոցում, իսկ հորդառատ անձրևի ժամանակ կանգնած է նրա պատուհանի մոտ։ Հաջորդ դրվագներում Լևինը, առանց շապիկի կատարում է երգը սպանդանոցում։ Այնուհետև, երբ Փրինսլուն իր սենյակում քնած էր, Լևինը նրան լուսանկարահանում է և այդ նկարները տեղադրում է մութ սենյակում։ Լևինը նրան նաև հետևում է ակումբում և փորձում է խոսել նրա հետ, սակայն չի հաջողվում։ Այնուհետև Լևինն ու Փրինսլուն զբաղվում են սիրով անկողնում, որից հետո նրանք ամբողջովին մերկ և արյունով շաղախված համբուրվում և գրկախառնվում են ։
Հավաստագրումներ
!scope="col" colspan="3"| Սթրիմինգ
Արտաքին հղումներ
Կատեգորիա:2014 սինգլներ Կատեգորիա:Maroon 5 երգեր Կատեգորիա:2014 երգեր Կատեգորիա:Դանս-փոփ երգեր Կատեգորիա:Սենտիմենտալ սիրային երգեր
Տրդատենք
Տրդատենք, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Ռիբավիրին
Ռիբավիրին (Տրիբավիրին), հակավիրուսային պրեպարատ ծանր ինֆեկցիոն, ռեսպիրրատոր համակարգի վիրուսների, հեպատիտ Ց վիրուսի և վիրուսային հեմոռագիկ տենդերի բուժման համար ։ Հեպատիտ Ց-ի բուժման դեպքում օգտագործում են համատեղ սիմեպրեվիրի, սոֆոսբուվիրի, պեգինտերֆերոն α-2a-ի կամ պեգինտերֆերոն α-2b-ի հետ ։ Հեմոռագիկ տենդերից օգտագործում են Լեսսա տենդի, Կրիմեն-Կոնգո հեմմոռագիկ տենդի և Հանտավիրուսի ինֆեկցիաների դեպքում, բայց չեն օգտագործում էբոլայի և Մարբուգի ինֆեկցիաների դեպքում ։ Օգտագործում են օրալ կամ ինհալացիոն ճանապարհով ։
Կողմնակի ազդեցություններն են՝ հոգնացությունը, գլխացավը, սրտխառնոցը, տենդը, մկանային ցավը և դյուրագրգիռ տրամադրությունը։ Ավելի խորը կողմնակի էֆեկտներից են արյան էրիթրոցիտների մակարդակի իջեցում, լյարդի խնդիրներ և ալերգիկ ռեակցիաներ ։ Օգտագործման ընթացքում (տղամարդիկ և կանայք) 7 ամիս կտրվածքով օգտագործումից առաջ և հետո պետք է ընդունեն հակաբեղմնավորիչներ։ Ազդման մեխանզիմները լիովին պարզված չեն ։
Ռաբիֆիրինը արտոնագրվել է 1971 թվականին և հաստատվել է բժշկական օգտագործման համար 1986թվականին ։ Գտնվում է Համաշխարհային Առողջապահության Կազմակերպության հիմնական դեղերի անվանացանկում։
Բժշկական օգտագործում
Ռաբիվիրինը օգտագործվում է հիմնականում Հեպատիտ Ց-ի և հեմոռագիկ վիրուսային տենդերի դեպքում ։ Օրալ ընդունման ժամանակ օգտագործվում է պատիլատեդ ինտերֆերոն ալֆաի հետ համատեղված ։ Այդ թվում՝ հեպատիտ B-ով, ՄԻԱՎ-ով և մանկական տարիքում վարակվածների համար  ։ Ռաբիվիրինը ամենահայտնի միջոցն է հեմոռագիկ տենդի վիրուսների դեպքում,այն էլ միայն սկզբնական շրջանում    ։ Աերոզոլային ձևը նախկինում օգտագործվել է երեխաների շնչառական-սինցիտիալ վիրուսային հիվանդությունների բուժման համար,չնայած որ ապացույցները բավական քիչ են ։
Օգտագործվել է նաև (կետամինի,միդազօլամի և ամանտադինի հետ համատեղ) ռաբիվիրուսի բուժման համար ։
Վարկածներ կան,որ հնարավոր է պրեպարատը օգտագործոլ քաղցկեղի, հատկապես սուր ողնուղեղային լեյկոմաների ժամանակ ։
Կողմնակի էֆեկտներ
Դեղերի և սննդի սանիտարական ստուգման կազմակերպության կողմից ընդունված են 2 ուղղություն կողմնակի էֆեկտների.
Ռիբավիրինի ընդունումը Զիդովուդինեի հետ հակացուցված է, քանի որ մեծանում է անեմիա առաջանալու ռիսկը ։ Հակացուցված է նաև Դիդանոսինի հետ, քանի որ այս համակցումից կարող է առաջանալ միտոքոնդրիալ տոքսկիացիա ։
Ազդման մեխանիզմ
Այս պրեպարատը գուանոզինի անալոգն է։ Արգելակում է վիրուսի ՌՆԹ-ի սինթեզը և տրանսկրիպցիան մՌՆԹ-ի։ Այպիսով հանդիասանալով նուկլեոզիդների ինհիբիոր։ Ռաբիվիրինը նախադեղ է, որի նյութափոխանակությունը նման է պուրին ՌՆԹ նուկլեոզիդին։ Այս ձևով ՌՆԹ ինտերֆերոնը խախտում է վիրուսի ռեպլիկացիան։ 5 ուղակի և անուղակի ազդեցության մեխանիզմներ են հայտնի ։
ՌՆԹ վրիուսներ
Ռաբիվիրինի կարբօքսամիդ խումբը կարող է ստեղծել նուկլեոզիդային նատիվ պրեպարատ,որը նման է գուանոզինին կամ ադենոզինին։ Երբ ռաբիվիրինը մտնում է ՌՆԹ,որպես անալոգ ադենինի կամ գուանոզինի,այն հավասարապես լավ համադրվում է ուրացիլի կամ ցիտոզինի հետ,հարուցելով ՌՆԹ-ի ռեպլիկացիայի մուտացիա ՌՆԹ վիրուսի կախյալ։ Այդպիսի հիպերմուտացիան կարող է լինել մահացու ՌՆԹ վիրուսի համար ։
ԴՆԹ վիրուս
Այս մեխանիզմներից ոչ մեկը չի բացատրում ռաբիվիրինի ազդեցությունը ԴՆԹ վիրուսի վրա,ռաբիվիրինի 5-մոնոֆոսֆատը ինհիբիտոր է բջջի դեհիդրոգենազ մոնոֆոսֆատ ինոզինի համար և իջեցնում է GTP-ի կոնցենտրացիան։ Այս մեխանիզմը ցույց է տալի դեղի ցիտոտոկսիկությունը և ինհիբիտոր լինելը ԴՆԹ վիրուսի ռեպլիկացիայի համար։
Պատմություն
Ռաբիվիրինը առաջի անգամ պատրաստվել է 1972թվականին ։ Հետազոտողները եղել են Ժոսեպ Տ. ՈՒիտկովսկին և Ռոլանդ Կ. Ռոբինսը International Chemical and Nuclear Corporation-ի կազմում։ Հաղորդվում Է, որ Ribavirin-ը ակտիվություն է ցուցաբերել տարբեր ՌՆԹ-ի և ԴՆԹ-ի վիրուսների նկատմամբւ կենդանիների մոտ, առանց ավելորդ թունավորության ։
Անվանում
INN և USAN-ի անվանակարգման համաձայն Ռիբավիրին է, BAN անվանակարգման համաձայն Տրաբավիրին։ Անվանման արմատները Copegus, Ribasphere, Rebetol բառերից ։
Տարբիվարին
Ռիբավիրինի ածանցիալի ամենահաջողակ տեսակի մասին հրատարակվել է 1973 թվականին Ջ.Տ. Վիտկովսկին և այժմ այն կոչվում է տարիբավին(նախկին անունը վիրամիդինե կամ ռրբամիդինե)։ Այս դեղերը ունեն նմանատիպ ազդեցության ոլորտ՝ հակավիրուսային ակտիվություն ռիբավիրինի հանդեպ,և այժմ այն համարվում է նախադեղ ռիբավիրինի համար։ Այնուամենայնիվ տարբիվիրինը ունի օգտակար հատկություններ, ավելի քիչ է առաջացնում արյան մակարդում և ավելի քիչ ազդեցություն ունի լյարդի վրա քան ռաբիվիրինը։ Առաջին հատկությունը հանդիսանում է որպես ինհիբիտոր այլ դեղերի համար կանխարգելելով դրանց մուտքը արյան կարմիր բջիջներ։ Երկրորդ հատկությունը ֆերմենտի խտության իջեցումն է,որը փոխարկում է լյարդում ամիդինը ամիդի ։ Այս դեղը գտնվում է փորձարկման 3րդ փուլում։
External links
Կատեգորիա:Դեղեր Կատեգորիա:Հակառետրովիրուսային դեղեր Կատեգորիա:Դեղագիտություն
Ուբիալե Կլանեցո
Ուբիալե Կլանեցո (իտալ․՝ Ubiale Clanezzo), կոմունա Իտալիայում, Լոմբարդիա մարզի Բերգամոյի գավառում ։
Բնակավայրի հովանավորն է համարվում՝ Բարդուղիմեոս առաքյալը։
Ժողովրդագրություն
Բնակչության թվաքանակի փոփոխությունները.
Դայան Քիթոն
Դայան Քիթոն (Diane Keaton, իսկական անուն ազգանունը՝ Diane Hall, ), ամերիկացի դերասանուհի։ Խաղացել է 50-ից ավելի ֆիլմերում, 9 ֆիլմի ռեժիսոր է, 8 ֆիլմի պրոդյուսեր։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Օսկարակիրներ Կատեգորիա:Ամերիկացի կինոդերասանուհիներ Կատեգորիա:BAFTA մրցանակի դափնեկիրներ Կատեգորիա:Ամերիկացի ֆեմինիստ գրողներ Կատեգորիա:«Ոսկե գլոբուս» մրցանակի դափնեկիրներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ֆեմինիստ գրողներ Կատեգորիա:21-րդ դարի ամերիկացի կին գրողներ Կատեգորիա:Ֆեմինիստ արվեստագետներ Կատեգորիա:Լավագույն դերասանուհի Օսկարի մրցանակակիրներ
Գևորգ Մելիքյան
Գևորգ Մելիքի Մելիքյան (1913 հունիսի 10, Հուսեյնի (Հուսեինքենդ) գյուղ, Ռուսական կայսրություն - 2007 հունիսի 23, Երևան), հայ գիտնական, տեխնիկական գիտությունների թեկնածու, վաստակավոր պրոֆեսոր։
Կենսագրություն
Գևորգ Մելիքյանը (Տեր-Մելիքսեթյան) ծնվել է 1913 թ. հունիսի 10-ին Երևանի նահանգի Սուրմալու գավառի Մուրշուդալի հայաբնակ խոշոր գյուղում` Արաքսի աջ կողմում, ՀԽՍՀ Հոկտեմբերյանի շրջանի Մարգարա գյուղից 5-6 կմ հարավ արևմուտք։ Հայրը՝ Մելիք Տեր-Մելիքսեթյան, մայրը՝ Մարիամ Մկրտչյան։ Փրկվելով Եղեռնից՝ 1918 թ. Մելիքյանների ընտանիքը ապաստան է գտել Երևանում։
Ինստիտուտն ավարելուց հետո նա վերադարձել է հայրենի երկիր և ձեռնամուխ եղել կոլտնտեսությունների ուժերով կատարվող ջրաշինարարական աշխատանքներին, մասնակցելով Սպիտակի շրջանի Նալբանդի ջրանցքի շինարարությանը` 3-րդ տեղամասի պետի պաշտոնում։
Գ. Մելիքյանը 1939 թ. հոկտեմբերից մինչև 1946 թ. հուլիսը ծառայել է Սովետական բանակում՝ մեկ և կես տարի Ուզբեկստանի Թերմեզ քաղաքում տեղակայված հետևակային գնդում, որպես շարքային, այնուհետև՝ նորաստեղծ օկրուգային առանձին հիդրոտեխնիկական (դաշտային ջրամատակարարման) զորամասում, որպես հրամանատարի տեղակալ, հրամանատար, զբաղվելով միջինասիական հանրապետությունների և Պարսկաստանի հյուսիսային մասի սակավաջուր, ջրազուրկ, կիսաանապատային շրջաններում գտնվող զորամիավորումները ջրով ապահովելու խնդիրներով։
Հրամանատարության հանձնարարությամբ այդ ընթացքում կառուցվել են մինչև 25 մ խորությամբ ավելի քան 500 ջրհոր, հորատվել են մինչև 150 մ խորությամբ 200-ից ավելի հորատանցք։ Զորամասը կառուցել է ավելի քան 50 կմ ճանապարհ, որից 20 կմ՝ Պարսկաստանում։ 1943 թ. զորամասը մեկ տարի աշխատել է Սիր-Դարյա գետի վրա կառուցվող Ֆարխադի ՀԷԿ-ի պատվարի շինարարության վրա։ Այստեղ աշխատում էին 25 հազար կոլտնտեսականներ, որոնք հիմնականում կատարում էին հողային աշխատանքներ։ Զորամասը կառուցել է Ֆերգանայի զորամասերի տարածքի չորացման ցանցը և այլ ջրամատակարարման օբյեկտներ։ Նշված և մի շարք այլ աշխատանքները իրականացվել են զորամասի ուժերով, տեխնիկայով, զորամասի միակ մասնագետի՝ Գ. Մելիքյանի ղեկավարությամբ, որի համար նա պարգևատրվել է Ուզբեկստանի և Թուրքմենստանի Գերագույն Սովետների պատվոգրերով։ Նա ընդունվել է ՍՄԿԿ շարքերը 1943 թ.:
1946 թվականին Գ. Մելիքյանը բանակից զորացրվել է իբրև ժողովրդական տնտեսության մասնագետ և անմիջապես աշխատանքի անցել Երևանի «Ջրմուղ-կոյուղի» տրեստում՝ ավագ ինժեների պաշտոնում։ Նրա ղեկավարությամբ նախագծվել և կառուցվել են խողովակաշարեր Երևան քաղաքի՝ Սարի թաղ, Նոր Արեշ, Զեյթուն, Արաբկիր թաղամասերի ջրամատակարարման համար։
1947 թվականից Գ. Մելիքյանը անցել է դասախոսական և գիտամանկավարժական աշխատանքի Հայաստանի գյուղատնտեսական ինստիտուտի գյուղատնտեսական մելիորացիայի նորսատեղծ ամբիոնում՝ դասավանդելով «Գյուղատնտեսական ջրամատակարարում և ջրարբիացում», «Պոմպեր և պոմպային կայաններ», «Գյուղատնտեսական մելիորացիա» առարկաները և մասնագետներ պատրաստելով «Հիդրոմելիորացիա» մասնագիտությամբ։
Գ. Մելիքյանը 1947 թվականից 10 տարի «Հիդրոլոգիա» առարկան դասավանդել է Երևանի պետական համալսարանի աշխարհագրական ֆակուլտետում։ 1950-70 թթ. աշխատել է որպես ՀԳԻ հիդրոմելիորատիվ ֆակուլտետի դեկան, ավելի քան 15 տարի ղեկավարել է Գյուղատնտեսական մելիորացիայի և ջրամատակարարման ամբիոնը։ Նրա անմիջական նախաձեռնությամբ և ջանքերով ինստիտուտում ստեղծվել են գյուղատնտեսական ջրամատակարարման և պոմպերի լաբորատորիաներ։
Գ. Մելիքյանը 8 տարի աշխատել է որպես ֆակուլտետի մեթոդական խորհրդի նախագահ։ Նա առանձին և համահեղինակությամբ ստվարածավալ գրականություն է ստեղծել մայրենի լեզվով մելիորացիայի, ջրամատակարարման և ջրարբիացման բնագավառներում ԲՈՒՀ-երի ուսանողության և արտադրության մասնագետների պահանջները բավարարելու նպատակով։ 1954 թ. Մոսկվայում Հիդրոտեխնիկայի և մելիորացիայի համամիութենական գիտահետազոտական ինստիտուտում (ВНИГиМ) պաշտպանել է թեկնածուական ատենախոսություն և ստացել տեխնիկական գիտությունների թեկնածուի գիտական աստիճան։ Երեք տարի անց նրան շնորհվել է դոցենտ ի կոչում։
Ընտանիք
Հայրը` Մելիքսեթ Տեր-Մելիքսեթյան
Մայրը` Մարիամ Մկրտչյան
Քույրը` Նատալյա Մելիքյան
Կինը` Հասմիկ Հասրաթյան
Որդիները` Կարեն Մելիքյան, Գագիկ Մելիքյան
Գիտական գործունեություն
Մելիքյանի գիտահետազոտական աշխատանքները նվիրված են գյուղատնտեսական ջրամատակարարման և ջրարբիացման (հատկապես լեռնային արոտավայրերի) հարցերի ուսումնասիրությանը։ Մշակել է նախագծման հիմունքներ, նորմեր, հանձնարարականներ, որոնց զգալի մասը տեղ է գտել նախկին ԽՍՀՄ-ում հրատարակված բուհական դասագրքերում։ Ուսումնասիրել է ջրասպառման նորմերը հանրապետության հարթավայրային, նախալեռնային գոտիների բնակավայրերում։ Մշակել է միջոցառումներ Հայաստանի խմբային ջրմուղների վիճակի և ջրամատակարարման բարելավման ուղղությամբ։
Գ. Մելիքյանն ուսումնասիրել է Հայաստանի հողերի ոռոգման հիմնական պոմպային կայանների աշխատանքի պարամետրերը, պոմպերը և պոմպային կայանները դասակարգել է տարբեր սկզբուքներով, մշակել է տեսակարար ցուցանիշներ, որոնք կարող են օգտագործվել ջրամբարձ մեքենաների (պոմպերի) պահանջը հաշվի առնելու և պոմպային կայանները նախագծելու ժամանակ, ինչպես նաև մշակել է միջոցառումներ պոմպային կայանների շահագործման բարելավման ուղղությամբ։
Գ. Մելիքյանը զգալի օգնություն է ցուցաբերել գյուղատնտեսական արտադրությանը, նախկին կոլտնտեսություններին, սովխոզներին, ջրմուղներին, պոմպային կայաններին, արտադրությունում աշխատող մասնագետներին։ Նրա անմիջական օգնությամբ և մասնակցությամբ վերակառուցվել է Հայկական գյուղատնտեսական ինստիտուտի «Ոսկեհատ» ուսումնափորձնական տնտեսության ոռոգման ցանցը։ Հորատվել են բազմաթիվ հորատանցքեր հողերի ոռոգման, բնակավայրի ջրամատակարարման նպատակով։
1999 թ. Գևորգ Մելիքյանին շնորհվել է պրոֆեսորի կոչում։
Գ. Մելիքյանը երկար տարիներ եղել է նախկին ԽՍՀՄ-ի Գյուղատնտեսության մինիստրության մեթոդական հանձնաժողովի «Հիդրոմելիորացիա» բաժանմունքի անդամ, մասնակցել է այդ մասնագիտության ուսումնական պլանների կազմելուն։ Նա եղել է նաև «Գիտելիք» ընկերության բյուրոյի, «Հայաստանի բնությունը» ամսագրի խմբագրական կոլեգիայի անդամ։
2000 թ. գիտության և կրթության բնագավառում ներդրած նշանակալի ավանդի համար ՀԳԱ-ի 70-ամյա հոբելյանի կապակցությամբ ՀՀ նախագահի հրամանով Գևորգ Մելիքյանը պարգևատրվել է «Անանիա Շիրակացի» մեդալով։
Գևորգ Մելիքյանը 6 տասնյակից ավելի գիտական հոդվածների հեղինակ է, այդ թվում 3 ուսումնական ձեռնարկների և 25-ից ավելի մեթոդական աշխատանքների։ 2002 թ. Մելիքյանին շնորհվել է վաստակավոր պրոֆեսորի կոչում։
Փոխանցման կառավարման հաղորդակարգ
Փոխանցման կառավարման հաղորդակարգ (Transmission Control Protocol, TCP), համացանցի հիմնական հաղորդակարգերից մեկը, այնքան հիմնարար, որ հաճախ հաղորդակարգերի ողջ հավաքածուն անվանվում է TCP/IP։
Նախատեսված է TCP/IP-ի ցանցերի և ենթացանցերի տվյալների տեղափոխման վերահսկման համար (RFC 793)։ TCP-ն գտնվում է TCP/IP տեղափոխման մակարդակում։ TCP օգտագործվում է այն ժամանակ, երբ հարկ է լինում ինֆորմացիան փոխանցել առանց կորուստների։ Կիրառական պրոցեսները TCP-ի հետ աշխատում են հատուկ պորտերի միջոցով։ Օրինակ TELNET սերվերը օգտագործում է 23 պորտը։ TELNET օգտագործողը կստանա սերվերից ծառայություն, եթե միացում հաստատի TCP հաղորդակարգով 23 պորտով համապատասխան սարքին։
Աշխատանք
TCP հաղորդակարգը մեծ ծավալով տեղեկությունը փոխանցում է, այն բաժանելով ավելի փոքր մասերի՝ փաթեթների։ Բաժանված մասերը համարակալվում են՝ հետագայում վերականգման համար։ Այդ համարակալումը տվյալների հետ միասին ուղարկելու համար, այն ամեն մի կտորը տեղավորում է համապատասխան շապիկով ծրարում, որի մեջ պահվում է համապատասխան ինֆորմացիան։ Ստացված TCP-փաթեթը տեղավորվում է IP-ծրարի մեջ, որից էլ ստացվում է IP-փաթեթ։
Ընդունողը ստանալուց հետո բացում է IP-ծրարները և տեսնում է TCP-ծրարները, որոնք էլ իրենց հերթին բացում և տեղավորում են կտորները՝ համապատասխան հաջորդականությամբ համապատասխան տեղում։ Եթե ինչ-որ բան բացակայում է, այն պահանջում է այդ կտորը նորից ուղարկել։ Այսքանից հետո ինֆորմացիան հավաքվում է համապատասխան հերթականությամբ և ամբողջովին վերականգնվում է ու պատրաստ է լինում ծրագրին փոխանցելու համար։
Առանձնահատկություններ
TCP պրոտոկոլը ունի մի քանի առանձնահատկությունների, որոնք չունեն այլ տրանսպորտային կամ ցանցային պրոտոկոլները, ինչպիսին օրինակ UDP կամ IP են՝ Այս առանձնահատկությունների շնորհիվ TCP պրոտոկոլի իրականացումը ավելի դժվար է քան UDP (RFC 768) կամ IP (RFC 791)։
Հաղորդակարգերի բազմամակարդակային ճարտարապետությունում TCP-ն գտնվում է IP հաղորդակարգից ավելի բարձր մակարդակում, ինչը ապահովվում է TCP-ի տվյալների փոխանցման ու ընդունման ուղղին։
Կատեգորիա:Տեղեկատվական տեխնոլոգիաներ Կատեգորիա:Հեռահաղորդակցություն Կատեգորիա:Թվային տեխնոլոգիաներ
Ասադա Մայ
Ասադա Մայ (Май Асада, ). Ճապոնացի գեղասահորդուհի, հանդես է եկել մենասահք ձևում։ Ուշադրության է արժանացել 2002-2005 թվականներին, երբ հաջող ելույթ է ունեցել Ճապոնիայի պատանիների առաջնությունում և պատանիների Աշխարհի առաջնություններում ։ Այնուամենայնիվ, նա միջազգային հեղինակավոր մրցումներում մեդալներ չնվաճեց, իսկ ավելի ուշ շատ ավելի հայտնի դարձավ նրա կրտսեր քույրը՝ Մաո Ասադան, որը աշխարհի եռակի չեմպիոն էր, 2010 թվականի Օլիմպիական խաղերի մեդալակիր։
2010 թվականի ապրիլի դրությամբ Չմշկասահորդների միջազգային միության (ISU) վարկանիշում այն ​​զբաղեցնում է 139-րդ հորիզոնականը ։
Անձնական կյանք
Մայ Ասադան ծնվել է ճապոնական Նագոյա քաղաքում։ Նրան անվանակոչել են բալետի հայտնի ռուս պարուհի Մայա Պլիսեցկայայի անունով ։ Նրա մայրը նախկին մարմնամարզուհի է։ Հայրը գործարար է, ով զբաղվում է անշարժ գույքով։ Նրա կրտսեր քույրը ՝ Մաոն, գեղասահքի աշխարհի եռակի չեմպիոն է։
Կարիերա
Կիոկո Ասադան՝ Մայիի և Մաոյի մայրը, իր երիտասարդության տարիներին բալետ էր սիրում, ուստի նրա դուստրերը վաղ մանկությունից զբաղվում էին բալետով ։ Ոտնաթաթերն ամրացնելու համար բալետի ուսուցիչները խորհուրդ տվեցին, որ քույրերը գեղասահքի գնան. : Մինչև որոշակի տարիքը հնարավոր էր դասերը համատեղել, բայց աստիճանաբար բալետը հետին պլան մղվեց ։ Իր ծրագրերում նա հաճախ ներառում է ավանդական պարային շարժումներ, սահում է դասական երաժշտության ներքո ։
Ծանոթագրություններ
Կատեգորիա:Գեղասահորդներ ըստ ազգության
Ռոզինա Վախտմայստեր
Ռոզինա Վախտմայստեր(Rosina Wachtmeister, ), ավստրիացի նկարիչ-անիմալիստ։ Հայտնի է «նաիվ» ոճի բազմերանգ կատուների նկարներով։
Կենսագրություն
Ռոզինա Վախտմիստերը ծնվել է 1939 թվականին Վիեննայում։ Նրա մանկությունն անցել է Ատտերեզեում։ Երբ Ռոզինան 14 տարեկան էր, ընտանիքը տեղափոխվել է Բրազիլիա և բնակություն հաստատել Պորտու Ալեգրիում։ 1955-1961 թվականներին Ռոզինան հաճախել է Գեղարվեստի դպրոց, որտեղ, այլ բաների հետ մեկտեղ, սովորել է նաև մարիոնետներ պատրաստել և սկսեց դրանով ապրուստի միջոց վաստակել։ Բացի այդ, նա մասնակցել է տարբեր ցուցահանդեսների, այդ թվում՝ Սալվադորում։ Այնուհետև Սան Պաուլոյի ժամանակակից արվեստի թանգարանի հովանու ներքո աշխարհի տարբեր երկրներում ցուցադրվել են նրա աշխատանքները՝ կոլաժներ, քանդակներ և շարժանկարներ։ Ռոզինան հետագայում ամուսնացել է իտալացի Պաոլո Ռիսոնեի հետ, իսկ 1960 թվականին ծնվել է նրանց դուստրը՝ Գաբրիելլան։ 1967 թվականին նրանք տեղափոխվել են Հռոմ։
Հենց Իտալիայում է Վախտմայստերը սկսել նկարել կենդանիներ, առաջին հերթին ոճավորված բազմագույն կատուներ, ինչը նրան հռչակ է բերել։ Նրանց հեշտությամբ ճանաչելի տեսքի տարբերակիչ առանձնահատկությունը կիսալուսնաձև գլուխն է։ Ռոզինա Վախտմայստերի կատուները ձեռք են բերել հսկայական միջազգային ժողովրդականություն, իսկ դրանց պատկերներով հուշանվերները նկարչին բերել են զգալի կարողություն։ Երկար տարիներ Վախտմայստերը համագործակցել է Goebel ճենապակու գործարանի հետ, որի արտադրանքը հիմնված է նկարչուհու աշխատանքների վրա ։ Վախտմայստերի ճենապակյա կատուներից յուրաքանչյուրի անունով ստեղծվել են հավաքածուներ ։
Բացի կատուներից, նկարչի սիրված թեմաներն են բույսերը, հրեշտակները և երաժիշտները։ Ավելի ուշ տարիներին նա դիմել է վերացական արվեստին։ Վախտմայստերի ստեղծագործությունների վրա ազդեցություն գործած նկարիչների թվում են Ֆրիդենսրայխ Հունդերտվասերը, Նիկի դե Սեն Ֆալը, Ժան Տենգլին և ուրիշներ ։
2003 թվականը հռչակված է եղել որպես Աստվածաշնչի տարի և հրատարակվել է Վախտմայստերի պատկերազարդ Աստվածաշունչը ։ 2019 թվականին նկարչի մասին նկարահանվել է երեսուն րոպեանոց ֆիլմ` «''Katzen für Millionen. Die Welt der Rosina Wachtmeister''» («Կատուներ միլիոնների համար։ Ռոզինա Վախտմայստերի աշխարհը») ։
Արտաքին հղումներ
Կատեգորիա:Ավստրիացի նկարչուհիներ Կատեգորիա:21-րդ դարի կին արվեստագետներ Կատեգորիա:Ավստրիացի քանդակագործներ
Չառլզ Շեպենս
Չառլզ Շեպենս, բելգիացի հայտնի ակնաբույժ, որին շատ մասնագետներ համարում են «ցանցաթաղանթի ժամանակակից վիրաբուժության հայրը» ։
Կյանք և կրթություն
Բելգիայի անկումից հետո նա փախչում է Ֆրանսիա, որտեղ 1942-ից մինչև 1943 թվականները լինում է ֆրանսիական հեղափոխական շարժման ակտիվ մասնակից, տեղափոխելով մարդկանց Պիրենեց դեպի Իսպանիա ։ Շեպենսը երկու անգամ գերի է եղել գերմանական բանակում։ Նա աշխատել է Ժակ Պերո կեղծանվամբ՝ Մենդիվ գյուղի փայտասղոցման օպերատոր։ Երբ գերմանացիները իմանում են այս օպերացիայի մասին նա փաղչում է Անգլիա ։
Ակնաբույժ, ցանցաթաղանթի մասնագետ և ստեղծարար
1967 թվականին Շեպենսը հիմնում է Ցանցաթաղանթի համայնքը, որտեղ և եղել է առաջին նախագահը սկսած 1968-ից մինչև 1969 թվականը ։
Շեպենսը ստեղծում է բինոկուլյար անուղղակի օֆտալմոսկոպ, որը հիմնականում օգտագործվում է ցանցաթաղանթի հետազոտման համար ։ Բնօրինակը այժմ գտնվում է Սմիտսոնի համալսարանում, ԱՄՆ ։ Հայտնի է, որ Շեպենսը հավաքել է գործիքը մետաղական մնացորդներից, որոնք հավաքել էր Լոնդոնի փողոցներից՝ գերմանական հրետանակոծության ժամանակ։ Նա նաև եղել է առաջինը մի շարք վիրաբուժական միջամտությունների, ինչպիսն է օրինակ, ցանցաթաղանթի ամրացումը։ Այս մեթոդի կիրառումը բարելավում է ցանցաթաղանթի վիրահատությունների կանխատեսումը 40%-ին մինչև 90%։ Շեպենսը իր կարիերայի ընթացքում գրելե է 4 գիրք և 340 հետազոտական աշխատանք է կատարել ։
Մրցանակներ և ճանաչում
1999 թվականին Շեպենսը դասվել է Ամերիկական համայնքի կողմից, կատարակտի և ռեֆրակցիոն վիրահատություններ կատարող, դարի 10 ամենաազդեցիկ բժիշկների շարքին։ Նրա պատվին նաև կոչել են մրցանակ 2003 թվականին։ 2006 թվականին գնահատվել է նաև նրա կյանքի վաղ շրջանի հերոսական շրջանը և Ֆրանսիայի դեսպանը հանձնել է նրան ֆրանսիական պատվավոր լեգիոն տիտողը՝ շուրջ 100 մարդ Ֆրանսիայից Իսպանիա ծածուկ տեղափոխման համար ։
Նրա կյանքի պատմությունը նկարագրված է 2004 թվականի հրապարակված Մեր Օստրում գրքում, «Վիրաբույժը և քահանան։ ֆրանսիական ապստամբության երկու հերոսները»։ 2006 թվականին Շեպերսը մահանում է ինսուլտից՝ 94 տարեկան հասակում ։
Ծանոթագրություններ
Կատեգորիա:Ամերիկացի բժիշկներ
Չարլիի հրեշտակները (ֆիլմ)
«Չարլիի հրեշտակները» (Charlie's Angels), գեղարվեստական կատակերգական մարտաֆիլմ, որի ռեժիսորն է Էլիզաբեթ Բենքսը։ Սցենարի հեղինակներն են` Էլիզաբեթ Բենքսը, Ջեյ Բասուն, Քրեյգ Մազինը և Սեմի Չելլասը։ Ֆիլմում գլխավոր դերերում հանդես են գալիս Քրիստեն Ստյուարտը, Նաոմի Սքոթը և Էլլա Բալինսկան։
Columbia Pictures ընկերությունը ֆիլմի թողարկումը նշանակել է 2019 թվականի նոյեմբերի 1-ին։
Սյուժե
Ռազմական լաբորատորիայում կատարվում է ավազակային հարձակում և հափշտակվում է մի ապարատ, որը կարող է վերափոխել էլեկտրական ալիքները մահացու լիցքերի։ Կառավարության նախկին գործակալը կասկածում է, որ դա կազմակերպել է գանգստեր և զենքերի վաճառքով զբաղվող մի հանցագործ, որը որոշել է գողացված ապրանքը վաճառել անվտանգության ամենամյա ֆորումում։
Որպեսզի վարձկան պահակներից աննկատ ներթափանցի հին ամրոց, տղամարդն իր հետ համագործակցելու է վերցում երիտասարդ, սպորտային գեղեցկուհիների։ Իր ծպտյալ լինելը պահպանելով և հերոսուհիների հետ ռադիոյով հաղորդակցվելով՝ նա տալիս է հրամաններ և ցուցումներ։ Ներկայանալով որպես չորս էկզոտիկ պարողներ` մարտական հերոսուհիները հարձակվում են միջնորդի վրա։ Ակնհայտորեն պարզ է դառնում, որ հուսահատ պայքարում ոչ բոլորը կարող են գոյատևել։
Արտադրություն
2015 թվականի սեպտեմբերի 15-ին հայտարարվեց այն մասին, որ Sony Pictures Entertainment ընկերությունը վերսկսում է «Չարլիի հրեշտակների» մեդիաֆրանշիզը, իսկ Էլիզաբեթ Բենքսը բանակցություններ է տանում, որպեսզի դառնա ֆիլմի ռեժիսորը ։ Բենքսը նույնպես ցանկանում էր զբաղվել ֆիլմի արտադրությամբ իր գործընկերոջ` Brownstone Productions-ից Մաքս Հենդելմանի հետ ։ 2015 թվականի դեկտեմբերի 16-ին Sony-ն վարձում է Էվան Սպիլիոտապուլոսին, որպեսզի գրի ֆիլմ-վերարտադրության սցենարը ։
2018 թվականի հուլիսին հայտարարվեց այն մասին, որ Քրիստեն Ստյուարտը, Նաոմի Սքոթը և Էլլա Բալինսկան կատարելու են մարտական ֆիլմի առաջատար եռյակի դերերը, և որ Բենքսը ցանկանում է մասնակցել` որպես նրանց Բոսլի անունով անտեսանելի ղեկավար, և դետեկտիվ գործակալության սեփականատեր Չարլի Տաունսենդը ։ Դագ Բելգրադը նույնպես ցանկանում էր զբաղվել ֆիլմի արտադրությամբ Էլիզաբեթ Կանտիլոնի, Բենքսի և Հենդելմանի հետ միասին իր 2.0 Entertainment ընկերության միջոցով, մինչդեռ Բենքսը և Ջեյ Բասուն կաշխատեն սցենարի վրա`օգտագործելով Քրեյգ Մազինի և Սեմ Չելլասի վաղ նախագծերը ։ Սեպտեմբերին Պատրիկ Ստյուարտը հրավիրվում է մի քանի Բոսլի անունով կերպարներից մեկը կերտելու ։ Նույն ամսվա ընթացքում Լուիս Գերարդո Մենդեսը և Ջոնաթան Թեյքերը միանում են ֆիլմի դերասանակն կազմին Ջիմոն Հոնսի հետ միասին, որը կերտելու էր ևս մեկ Բոսլիի  ։ 2018 թվականի հոկտեմբերին Սեմ Կլաֆլինը և Նոյ Սենտինեոն համալրում են ֆիլմի դերասանական կազմը  ։
Ֆիլմի նկարահանումները սկսվում են 2018 թվականի սեպտեմբերի 24-ից ։
2018 թվականի հոկտեմբերի 2-7-ը նկարահանումները անցել են Համբուրգի Էլբֆիլհարմոնիայում (Գերմանիա) ։ 2018 թվականի դեկտեմբերին Ստամբուլի շուկայում (Թուրքիա) տեղի են ունեցել ֆիլմի վերջնական նկարահանումները։
Պրեմիերա
Columbia Pictures ընկերությունը նախատեսել էր ֆիլմի թողարկումը 2019 թվականի սեպտեմբերի 27-ին, սակայն ավելի ուշ փոխել է այն 2019 թվականի նոյեմբերի 1-ին ։ Ավելի վաղ ֆիլմի թողարկումը նշանակվել էր 2019 թվականի հունիսի 7-ին ։
Արտաքին հղումներ
Կատեգորիա:2019 ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան արկածային ֆիլմեր Կատեգորիա:Անգլերեն ֆիլմեր Կատեգորիա:Ամերիկյան կինոկատակերգություններ Կատեգորիա:Columbia Pictures ֆիլմեր Կատեգորիա:Ամերիկյան դրամա ֆիլմեր Կատեգորիա:Բադի մուվի Կատեգորիա:2010-ականների ֆիլմեր Կատեգորիա:Ամերիկյան ֆիլմեր Կատեգորիա:Թուրքիայում նկարահանված ֆիլմեր Կատեգորիա:Ստամբուլում նկարահանված ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան էքշն կինոկատակերգություններ
Դոմինանտություն
Դոմինանտ, գենետիկական երևույթ, երկու ալելային գեների փոխհարաբերության ձև, որի հետևանքով առաջացած առանձնյակը ժառանգում է մի ծնողի գենետիկական և ֆիզիոլոգիական հատկությունները։ Այս երևույթը բացահայտել է ավստրիացի բնագետ Գրեգոր Մենդելը։ Ըստ Մենդելի, Դոմինանտությունը դա հիբրիդային առանձնյակներում ծնողական ձևերից մեկի արտաքին հատկանիշների գերակշռությունն է։
Մենդելի առաջին օրենքից բխում է, որ առանձնանում են դոմինանտ և ռեցեսիվ ֆենոտիպեր։ Կան դոմինանտության երևույթի տարբեր օրինակներ։ Վառ օրինակ է այն, որ դեղին և կանաչ ոլոռների խաչասերման արդյունքում առաջացած նոր ոլոռը դեղին է։ Այս օրինակում գերակշռող ֆենոտիպը դոմինանտն է և նոր առաջացած ոլոռը դեռք է բերել ծնողական առանձնյակների գենետիկական առանձնահատկությունները անհավասարաչափ։
Նրա հակադիր բևեռը, որը ցույց է տալիս արտաքինից անհետացող կամ վերացող հատկանիշների դրսևորումը կոչվեց հակադոմինանտ կամ առավել տարածված անվանումով՝ ռեցեսիվ։
Հատկանիշի դոմինանտ ալելային գենը ընդունված է նշանակել լատիներեն մեծատառերով (օրինակ՝ A, B, C...)։ Դոմինանտությունը, որը կապված է սեռի հետ տեղի է ունենում այն ժամանակ երբ տվյալ գենի նույն ալելը տվյալ տեսակի արուների մոտ արտահայտվում է որպես դոմինանտ, իսկ էգերի մոտ որպես ռեցեսիվ ։
Հիբրիդների միակերպության օրենք
Մենդելի առաջին օրենքը իրենից ներկայացնում է միահիբրիդ խաչասերման ժամանակ առաջին սերնդի միակերպության կանոնը։
Ոչ լրիվ դոմինանտություն
Դոմինանտը ունի նաև հակադիր ձև, որի մասին ասվում է, որ այն գտնվում է ոչ լրիվ դոմինատության վիճակում։ Երբ խաչասերում են անդալուզիական հավերի սև և սպիտակ մաքուր գծերը, հիբրիդների առաջին սերնդում ծնվում են մոխրագույն գունավորմամբ ճտեր։
Ասյպիսով ոչ լրիվ դոմինանտության ժամանակ հիբրիդների առաջին սերնդում ստացվում են միջանկյալ հատկանիշներով առանձնյակներ։
Բացի կամայական պայմաններից, դոմինանտը ունի նաև բնույթ, որը կախված է հատկանիշի ուսումնասիրման մակարդակից։ Ըստ Մենդելի դրույթների, դոմինանտությունը կարող է կախված լինել միջավայրի պայմաններից։